La flago de Franclingvio
**Franclingvio**   
***Legendo*** :
- ﻿ Malhelblua: gepatra lingvo

- ﻿ Blua: administra lingvo

- ﻿ Helblua: kultura lingvo

- ﻿ Verda: franclingvaj minoritatoj

**Franclingvio** estas la nomo de la aro da landoj kaj regionoj de la mondo, kie la franca lingvo estas parolata. Tiu grupo entenas landojn, kie la franca lingvo estas uzata ĉu kiel oficiala lingvo, ĉu kiel gepatra lingvo de almenaŭ parto de la loĝantaro, ĉu de nur edukita parto de la loĝantaro.

Ekzistas Internacia Organizaĵo de la Franclingvio, kies rolo estas pli politika ol kultura: temas pri landoj, kie franca lingvo estas uzata kaj kiuj iel rilatas al Francio.

La vorton "*Francophonie*" (Franclingvio) ekuzadis franclingvanoj post la Dua Mondmilito, kiam ili ekkonsciis, ke la angla lingvo okupas unuan vicon inter la lingvoj de la mondo kaj ke la franca fakte estas minacata en ĉiuj terenoj, kiujn ĝi antaŭe okupis. Fakte tiu fenomeno komenciĝis fine de la 19-a jarcento, plejlaste la franca lingvo restis kiel "lingvo de diplomatio" por ĉiuj internaciaj intertrakadoj, ĝis 1903, kiam kiel unuafoje disputo inter Usono kaj Meksiko estis fintajlorita en la angla lingvo.

Disvatiga politiko
------------------

"Francophonie", en proksima interkonsiliĝo kun Francio kaj la 850 000 francaj instruistoj en la mondo, taksas la postulojn kaj etendas la instruadon al novaj publikoj.

Francaj mezlernejoj ('Lycées français") kaj akredititaj lernejoj eksterlande grave kontribuas al la disvastigo de la franca. Unika reto de pli ol 500 lernejoj kiuj situas en 135 landoj, bonvenigas pli ol 350 000 francajn kaj eksterlandajn studentojn.

TV5 Monde ankaŭ subtenas francajn instruistojn per sia programo "A*pprendre et enseigner avec TV5 Monde*" (Lernado kaj instruado per TV5 Monde).

Membroj de la Internacia Organizaĵo de la Franclingvio
------------------------------------------------------

 Pli detalaj informoj troveblas en artikolo Internacia Organizaĵo de la Franclingvio.
La oficiala listo de de membroŝtatoj troveblas sur la (franclingva) retejo de la *Internacia Organizaĵo de la Franclingvio* Arkivigite je 2009-04-16 per la retarkivo Wayback Machine. Jen superrigarda listo laŭ kontinentoj:

### Eŭropo

* Francio
* Belgio kaj krome la Franclingva Komunumo de Belgio
* Bulgario
* Luksemburgo
* Nord-Makedonio
* Moldavio
* Monako
* Rumanio
* Svislando

* **Asociigitaj membroj:**
	+ Albanio
	+ Andoro
	+ Grekio

* **Observantoj:**
	+ Aŭstrio
	+ Armenio
	+ Ĉeĥio
	+ Kroatio
	+ Latvio
	+ Litovio
	+ Hungario
	+ Pollando
	+ Serbio
	+ Slovakio
	+ Slovenio
	+ Kartvelio

### Ameriko

* Kanado
	+ Nov-Brunsviko (partoprenanta registaro)
	+ Kebekio (partoprenanta registaro)
	+ Ontario (observanto, ebla kandidato pri aliĝo)
* Dominiko
* Haitio
* Sankta Lucio
* La francaj transmaraj departementoj:
	+ Martiniko
	+ Gvadelupo
	+ Franca Gujano
* La franca transmara kolektivo:
	+ Sankta-Piero kaj Mikelono

### Afriko

 Pli detalaj informoj troveblas en artikolo Afrika franca.
* Benino
* Burkino
* Burundo
* Kameruno
* Kaboverdo
* Centr-Afrika Respubliko
* Ĉado
* Ebura Bordo
* Komoroj
* Demokratia Respubliko Kongo
* Respubliko Kongo
* Ĝibutio
* Egiptio
* Ekvatora Gvineo
* Gabono
* Gvineo
* Gvineo-Bisaŭo
* Madagaskaro
* Malio
* Maŭritanio
* Maŭricio
* Maroko
* Niĝero
* Ruando
* Santomeo kaj Principeo
* Senegalo
* Sejŝeloj
* Togolando
* Tunizio

### Azio

* Kamboĝo
* Laoso
* Libano
* Vjetnamio

### Oceanio

* Vanuatuo

Vidu ankaŭ
----------

* Eduko
* Franclingva literaturo
* Komunumo de portugallingvaj landoj
* Komunumo de Nacioj
* Kongreso de Franca Kulturo en Florido
* Supera Konsilio de la Franca Lingvo
* Villers-Cotterêts
* Alliance Française

Eksteraj ligiloj
----------------

* Franclingvio en la Vikimedia Komunejo (Multrimedaj datumoj)
* Kategorio Franclingvio en la Vikimedia Komunejo (Multrimedaj datumoj)

(franca) Oficiala retejo de la Internacia Organizaĵo de la Franclingvio Arkivigite je 2005-12-07 per la retarkivo Wayback Machine

(franca) Interregistara Agentejo de la franclingvio Arkivigite je 2005-06-21 per la retarkivo Wayback Machine

(franca) Membroŝtatoj de la franclingvio Arkivigite je 2005-12-31 per la retarkivo Wayback Machine

1. ↑  (fr) *Fenêtre sur la France*